钦定古今图书集成/明伦汇编/氏族典/第216卷 > 《凌迪知万姓统谱》 > 和凝
## 钦定古今图书集成/明伦汇编/氏族典/第216卷 > 《凌迪知万姓统谱》 > 和凝

按《五代史和凝传》：“凝字成绩，郓州须昌人也。父矩，性
嗜酒，不拘小节，然独好礼，文士每倾赀以交之，以故
凝得与之游。而凝幼聪敏，形神秀发，举进士，梁义成
军节度使贺瓌辟为从事。瓌与唐庄宗战于胡柳，瓌
战败，脱身走，独凝随之，一骑追瓌，几及，凝引弓射杀
之，瓌由此得免，因妻之以女。天成中，拜殿中侍御史，
累迁主客员外郎知制诰，翰林学士，知贡举。所取皆
一时之秀，称为得人。晋初拜端明殿学士兼判度支，
为翰林学士承旨。天福五年拜中书侍郎同中书门
下平章事。出帝即位，加右仆射，岁馀罢平章事，迁左
仆射。”汉高祖时拜太子太傅，封鲁国公。显德二年卒，
年五十八，赠侍中。凝好饰车服为文章以多为富有
集百馀卷，尝自镂板，以行于世